72 LA LEX FH1SI0NUM 



17. Si liber erat, qui occisus est, duas paiies praedicti sacramenti cum duobus, 

 uno nobili et uno libero, iuret (1). 



18. Si litus erat, ipse medietatem sacramenti cum uno lito iuret. 



19. Si dominus servi liber est, et nobilis "qui occisus est, sua sexta manu prò 

 servo sacramentum perficiat. 



20. Si suae conditionis, id est liber erat, cum tribus aeque liberis iuret. 



21. Si litus erat, cum uno libero sacramentali iuret (2). 



II. FORRESNI (3). 



1. Si nobilis nobilem per ingenium alio homini ad occidendum (4) exposuerit, et 

 is, qui eum occidit, patria relieta profugerit, qui eum exposuit tertiam partem leudis 

 comp. 



2. Si vero homicida non fugerit, nihil solvat, sed tantum inimicitias propinquorum 

 hominis occisi patiatur, donec, quomodo potuerit, eorum amicitiam adipiscatur. 



3. Si autem hoc fecisse dicitur et negaverit, cum tres sacramentalibus iuret, si 

 ille, qui hominem occidit, profugium fecit. sin vero homicida infra patriam est, ex- 

 positor nihil iuret, sed tantum inimicitias propinquorum occisi hominis patiatur, donec 

 cum eis, quoquomodo (5) potuerit, in gratiam revertatm". 



4. Si nobilis liberum hominem exposuisse dicitur, tertiam partem leudis eius 

 comp., si extra patriam fugit, qui hominem occidit. Si vero infra patriam est, nihil 

 solvat. Quod si negaverit, similiter sicut de nobili sacramentum iuret, tertia sacra- 

 menti portione adempta, propter viliorem personam liberi hominis. 



5. Si de lito idem scelus ei imputetur, et homicida defuerit, ut superius de libero 

 sacramentum perficiat, adempta ipsius sacramenti dimidia portione; solvens tertiam 

 portiouem leudis eius, si negare non potuerit. Et si is, qui eum occidit, infi'a patriam 

 fuerit, sicut superius diximus, expositor nec iuret nec leudem solvat, sed inimicitias 

 propinquorum occisi patiatur, donec se cum eis reconciliet. 



6. Si liber in nobilem hominem tale scelus dicitur perpetrasse, similiter ut no- 

 bilis sacramento se excuset, addita super sacramentum, quod nobilis iurai*e debet, 

 ipsius sacramenti tertia portione; aut si negare non potuerit, et homicida defuerit, 

 solvat tertiam partem leudis eius. Si vero homicida infra patriam fuerit, nec iuret 

 nec aliquid solvat, sed tantum inimicitias propinquorum occisi patiatur, donec cum 

 eis in gratiam revertatur. 



7. (6). Si vero de libero idem scelus ei imputetur, sibi quarto sacramentum iuret, 

 vel si homicida profugerit, tertiam portionem leudis eius componat, si negare non 

 potuerit. Si vero homicida infra patriam est, nec iuret nec aliquid solvat, sed tantum, 

 ut superius, faidosus permaneat, donec in gratiam cum propinquis occisi revertatur. 



(1) Her. nobilibus et uno libero : Gaupp nobili uno, et uno libero : Bicht. nobili et uno lib. 



(2) V. p. 71, n. 8. 



(3) Forredni ? Cfr. p. 28, n. 3. 



(4) Her. occidentem : em. Lind. 



(5) quomodo? 



(6) In ed. Herold. haec § et seqq. prue se ferunt numeros VI- IX, scil. iterato num. 6. 



